
                             ΑΝΑΚΟΙΝΩΣΗ
Επικίνδυνες χημικές ουσίες σε σχολικά είδη - Προστασία των Καταναλωτών
Το Τμήμα Επιθεώρησης Εργασίας του Υπουργείου Εργασίας και Κοινωνικών Ασφαλίσεων, με την ευκαιρία της έναρξης της νέας σχολικής χρονιάς, επιθυμεί να ενημερώσει το καταναλωτικό κοινό και ιδιαίτερα τους γονείς ότι πρέπει να είναι ιδιαίτερα προσεκτικοί κατά την αγορά των σχολικών ειδών για τα παιδιά τους. 
Πολλά σχολικά προϊόντα, μπορεί να περιέχουν χημικές ουσίες ιδιαίτερα επικίνδυνες για τα παιδιά. 
Σχολικά είδη από πλαστικό μπορεί να περιέχουν «φθαλικές ενώσεις», ουσίες που χαρακτηρίζονται ως πολύ τοξικές για την αναπαραγωγή και «κάδμιο», το οποίο χαρακτηρίζεται ως καρκινογόνο. Σχολικά δερμάτινα είδη ρουχισμού ή υπόδησης μπορεί να περιέχουν «εξασθενές χρώμιο» ή «Φουμαρικό Διμεθύλιο» (DMF), ουσίες που χαρακτηρίζονται ως ευαισθητοποιητικές και μπορεί να προκαλέσουν αλλεργικές αντιδράσεις. Σε κάποια προϊόντα όπως οι κόλες (γόμες) τύπου «superglue», οι μαρκαδόροι, τα διορθωτικά υγρά (τύπου μπλάνκο) και τα χρωματιστά μελάνια ή μπογιές έχει διαπιστωθεί ότι μπορεί να περιέχονται οργανικοί διαλύτες όπως είναι το «βενζόλιο», το «χλωροφόρμιο» ή το «τολουόλιο», ουσίες που χαρακτηρίζονται ως πολύ τοξικές και καρκινογόνες για τον άνθρωπο. 

Επίσης, κάποια σχολικά είδη μπορεί να περιέχουν επικίνδυνες χημικές ουσίες και να ταξινομούνται ως επικίνδυνα (π.χ. εύφλεκτα, ερεθιστικά, επιβλαβή κ.λπ.).  Αυτά θα πρέπει να διαθέτουν την απαιτούμενη σήμανση επικινδυνότητας στην ελληνική γλώσσα. 
Προϊόντα που δεν συμμορφώνονται με τις πρόνοιες της νομοθεσίας δεν πρέπει να κυκλοφορούν στην αγορά.

Στον πίνακα που ακολουθεί φαίνονται ενδεικτικά ορισμένα μη συμμορφούμενα προϊόντα, τα οποία  έχουν εντοπιστεί στην Κυπριακή ή γενικότερα στην Κοινοτική Αγορά και έχουν καταχωρηθεί στο Ευρωπαϊκό Σύστημα Safety Gate.
Είναι σημαντικό οι καταναλωτές να επισκέπτονται συχνά τις πιο πάνω ιστοσελίδες και να ενημερώνονται για τα μη συμμορφούμενα προϊόντα.
Σε περίπτωση που εντοπίζονται προϊόντα για τα οποία υπάρχουν αμφιβολίες για την ασφάλειά τους, τότε πρέπει άμεσα να  ενημερώνονται οι αρμόδιοι λειτουργοί του Τμήματος Επιθεώρησης Εργασίας στα τηλέφωνα 22405611, 22405637 και 22405609. 

26.8.2026                                                              ΤΜΗΜΑ ΕΠΙΘΕΩΡΗΣΗΣ ΕΡΓΑΣΙΑΣ

Πίνακας : Επικίνδυνα προϊόντα του Συστήματος Safety Gate
	Περιγραφή προϊόντος
	Φωτογραφία

	Παιδικοί μαρκαδόροι και χρωματιστά μολύβια Κινέζικης κατασκευής. Περιέχουν βενζόλιο που είναι καρκινογόνος ουσία και τοξικού φθαλικούς εστέρες

	Μολύβια στα οποία εντοπίστηκε Μόλυβδος, εξαιρετικά επικίνδυνη  ουσία που προκαλεί νευροτοξικότητα 

	Διάφορες Κασετίνες Κινέζικης κατασκευής. Περιέχουν τοξικούς για την αναπαραγωγή  Φθαλικούς Εστέρες Φθαλικό δις (2-αιθυλεξυλ) εστέρα (DEHP), Φθαλικό διβουτυλεστέρα (DBP).

	Παιδική κασετίνα Κινεζικής κατασκευής. Περιέχει την τοξική για την αναπαραγωγή ουσία Φθαλικό δις (2-αιθυλεξυλ) εστέρα (DEHP) και κάδμιο που είναι καρκινογόνος ουσία.

	Κόλλες «Super Glue» πουι περιέχουν Χλωροφόρμιο. 

	Μεταλλικά στυλό και μηχανικά μολύβια. Περιέχουν νικέλιο το οποίο είναι ευαισθητοποιητική ουσία.

	Τετράδιο Notebook Κινεζικής κατασκευής. Στο πλαστικό περίβλημα εντοπίστηκε κάδμιο και φθαλικοί εστέρες.

	Αθλητικά παπούτσια. Ανιχνεύθηκε εξασθενές χρώμιο, και Φουμαρικό Διμεθύλιο (DMF) ουσίες ευαισθητοποιητικές που μπορεί να προκαλέσουν  αλλεργικές αντιδράσεις 

